ལ་གསུངས།
འཇམ་དཔལ་ཞི་དྲག་གི་བསྲུང་བའི་མན་ངག་རྡོ་རྗེའི་གུར་ཁང་དུ། བ་སྤུ་རྡོ་རྗེ་
གཏམས་པ་ཡན་ཆད་ལུས་བསྲུང་བ། སྔགས་ཕྲེང་བཀོད་དེ་སྔགས་བཟླ་བ་ངག་བསྲུང་
བ། ཚེ་སྒྲུབ་ཡིད་བསྲུང་བར་མཛད་འདུག་པ་ཡི་གེ་མ་དག་པར་ངེས་ཏེ། དེར་གོང་དུ་ས་
བཅད་ལ་བགེགས་བསྲུང་བ་དང་། ཚེ་སྒྲུབ་གཉིས། དང་བོ་ལ་ལུས་ངག་ཡིད་བསྲུང་བ་
608

གསུམ་དུ་མཛད་འདུག་པའི་ཕྱིར་རོ། །རྩ་གསུམ་གྱི་ཡར་མར་གྱི་སྒོ་འགོག་བྱེད་ཀྱི་ཡི་
གེ་དང་རྡོ་རྗེ་མདུན་གྱི་ལྷའི་ཤངས་བུག་ནས་ཐོན་པ་རྗེའི་གསུང་དུ་མི་གསལ་ཡང་
འདིའི་ཁྲིད་ཡིག་འགའ་ཞིག་ལས་འབྱུང་ངོ་། །དེ་ཡན་ཆད་ཀྱིས་བསྲུང་བ་རྫོགས་པ་
ཡིན། བསྲུང་བ་རྐྱང་བ་ལས་ཚེ་སྒྲུབ་མ་བྱས་ཀྱང་ཆོག བྲག་དཀར་དཀའ་བཅུ་རིན་པོ་
ཆེའི་ཟིན་ཐོ་ལས། ཚེ་སྒྲུབ་ཀྱི་སྐབས་སྔར་གྱི་རྩ་གསུམ་དབྱངས་གསལ་ཧཱུཾ་དང་བཅས་
པ་སྟོང་བར་སྦྱང་། རྩ་གསུམ་སྟོང་སང་ངེ་བ། རོ་རྐྱང་གཉིས་དབུ་མའི་ནང་དུ་དྲངས། སྣེ་
མོ་སྙིང་གའི་འོག ལྟེ་བའི་གོང་དེར་ཡོད་པར་བསམ། དེའི་སྟེང་ཉི་གདན་བསྒོམ་པ་
མན་ངག་ཡིན། ཞེས་དང་། སྐབས་འདིར་རྩ་འཁོར་གསལ་འདེབས་པ་ལྟ་བུ་ཞིག་
གསུངས་ཀྱང་བླ་མས་རྩ་འཁོར་གསལ་འདེབས་པའི་གསུང་བཤད་མ་མཛད། སྟོང་སྦྱང་
བྱེད་མི་བྱེད་བབས་དང་བསྟུན་ཆོག ལྟེ་བའི་གོང་ཅུང་ཟད་མཐོ། ཚེ་སྒྲུབ་ཀྱི་སྐབས་
འདིར་རྩ་གསུམ་གྱི་མར་སྣ་ལྟེ་འོག་སོར་བཞིའི་ཐད་ཙམ་དུ་ཡོད་པའི་རོ་རྐྱང་གི་མར་སྣེ་
དབུ་མར་བཅུག་པའི་སྣེ་གཉིས་ཉི་གདན་ལ་རེག་པ་བསམ་དགོས་གསུངས། དེ་ཡང་
རང་རྡོ་རྗེ་འཇིགས་བྱེད་དུ་གསལ་བའི་ལྟེ་བའི་རྩ་འཁོར་གྱི་ཐད་ཀྱི་ངྷུ་ཏིའི་དབུས་མ་
ནོར་བ་དེར་ཉི་གདན་སྲན་མ་ཕྱེད་གཤག་ཙམ་གྱི་སྟེང་རང་གི་རྣམ་ཤེས་ཀྱི་ངོ་བོ་ཧཱུཾ་
མཐིང་ག་ནས་འབྲུ་ཙམ། དེའི་གཡས་གཡོན་དུ་ཐབས་ཤེས་ཀྱི་བསྲུང་བ་མཚོན་བྱེད་ཡ་
དང་མ། གསུམ་ཀ་ལཉྩའམ་བོད་ཡིག་དབུ་ཅན་གྱི་རྣམ་པ་ཅན་དེ་ཡང་ཡ་ནི་ཀཱ་ལིའི་ངོ་
བོ། ཁ་དོག་དམར་བོ། ཤེས་རབ་དང་། གཟུང་བ་མཚོན། མ་ནི་ཨཱ་ལིའི་ངོ་བོ། ཁ་དོག་
དཀར་བོ། ཐབས་དང་འཛིན་པ་མཚོན། ཧཱུཾ་གིས་ཐབས་ཤེས་དང་། གཟུང་འཛིན། སྟོང་
བ་དང་སྙིང་རྗེ་དབྱེར་མེད་མཚོན་པས་གཉིས་མེད་ཀྱི་ཡི་གེ་ཞེས་ཁྲིད་ཡིག་ཞིག་ལས་
བཤད། ཧཱུཾ་གི་ཐིག་ལེའི་ནང་དུ་རང་གི་མིང་ཡིག་དང་བོ་ཐིག་ལེས་བརྒྱན་པའམ། ༀ་
ཡིག་བཀོད་ཀྱང་ཆོག མི་ཐམས་ཅད་ཀྱི་ས་བོན་ཎི་ཡིན་པས་དེ་བཀོད་ཀྱང་རུང་ཞེས་
609

བྱང་རྩེའི་སློབ་དཔོན་བློ་བཟང་རབ་མཛེས་གསུངས་ཞེས་བྲག་དཀར་དཀའ་བཅུ་རིན་
པོ་ཆེས་སྐབས་གཞན་ཞིག་ཏུ་གསུང་བཤད་ལ་གནང་ཞིང་ཁོང་གི་ཟིན་ཐོར་ཡང་ཡོད་
གསུངས། རྗེས་མཛད་པའི་འཇམ་དཔལ་ཞི་དྲག་གི་བསྲུང་བའི་ཡི་གེ་བྲིས་མ་ཁུངས་
དག་ཅིག་ལས། ལྟེ་བའི་དྷུ་ཏི་ལ་རྩ་འདབ་ཟུག་མཚམས་ཀྱི་ནང་གི་མཐའ་སྐོར་ལ་ཨཱ་ལི་
གཡོན་སྐོར་དང་།
ཀཱ་ལི་གཡས་སྐོར་དུ་བྱས་པ་གཉིས་ཞལ་སྦྱོར་གྱི་རྣམ་པར་བསྒོམ། དེ་
ནས་སྟེང་གི་སྲོག་རླུང་མར་དྲངས་ནས་ལྟེ་བའི་ཧཱུཾ་དེ་ལ་ཐིམ། འོག་གི་ཐུར་སེལ་ཡར་
དྲངས་ནས་ཧཱུཾ་དེ་ལ་ཐིམ་པར་བསྒོམ་ནས་ལྟེ་བར་རླུང་བུམ་པ་ཅན་འཛིན། བདུན་ནམ་
ཉེར་གཅིག་རེ་མ་ཆག་པར་བྱས་ན་ཚེ་སྒྲུབ་ལ་འདི་ལས་ཟབ་པ་མེད་དོ། །ཞེས་འདུག་
ཀྱང་། ད་ལྟའི་རྗེའི་གསུང་འབུམ་པར་མའི་ཁྲོད་ཀྱི་ཡི་གེ་འདིར་མེད་པ་ཆད་དམ་བརྟག
རླུང་འཛིན་པའི་ཚེ་སྤྱིར་དང་བོ་སྟེང་རླུང་གནོན་པ་ཡིན་ཀྱང་། གྲང་ཤེས་ཆེ་བས་དང་
བོར་འོག་རླུང་དང་། སྟོད་རླུང་སོགས་ཚ་བ་ཤས་ཆེ་བས་དང་བོར་སྟེང་རླུང་མནན་ན་
ལེགས། དེ་ཡང་ལག་པའི་མཐེ་བོང་གཉིས་ཀྱིས་སྲིན་ལག་གི་རྩ་བ་མནན་པའི་ཁུ་ཚུར་
བརླའི་སྟེང་དུ་བཞག་ལ་ལུས་དྲང་བོར་བསྲང་། སྣ་བུག་གཉིས་ནས་སྲོག་འཛིན་གྱི་
རླུང་ཁ་དོག་དཀར་བོ་ཞིག་དལ་བུས་རྔུབས་ཏེ་རོ་རྐྱང་གི་ནང་བརྒྱུད། མཆིལ་མ་སྒྲ་མེད་
ཅིག་མིད་པས་སྣ་དྲངས་ནས་སྟེང་རླུང་མནན། རྐང་ལག་གི་སོར་མོ་བསྐུམས། ཉྭ་བཞི་
བསྒྲིམ། འོག་སྒོ་གཉིས་བཙུམ་ལ་ཐུར་སེལ་སེར་བོ་ཡར་དྲངས་པ་གཉིས་ཧཱུཾ་གི་སྟོད་སྨད་
ནས་མིང་ཡིག་ལ་ཐིམ་པར་བསམ། ཧཱུཾ་དང་མིང་ཡིག་མ་གཏོགས་གཞན་ལ་དམིགས་པ་
གཏོད་རྒྱུ་མིན། དེའི་ཚེ་དམིགས་གནད་ཅུང་ཟད་ཞལ་ལས་ཤེས། རླུང་མི་ཐུབ་པ་ན་སྣ་
བུག་ནས་དལ་བུས་གཏོང་བ་ལས་ཁ་ནས་ཤོར་ན་སྐྱོན་ཆེ། ཡུན་རིང་ཐུང་དང་བོ་ནས་
ཚད་བླང་ཏེ་གོམས་སུ་མ་བཅུག་པར་བཙན་ཐབས་སུ་ཡུན་རིང་བཟུང་ན་རླུང་གེགས་
སྐྱེད། བུམ་པ་ཅན་ཉེར་གཅིག་ལ་ཡུན་ཚད་བྱ་རྫོགས་ཀྱི་སྐད་ཅིག་མ་ཉེར་གཅིག་ལྟ་
610

བུས་ཀྱང་གོ་ཆོད་པ་གསུང་ཟུར་ལས་ཐོས་གསུངས། མདུན་གྱི་ཡེ་ཤེས་པ་གོང་གི་བསྲུང་
བའི་མཇུག་གམ་སྐབས་འདིར་རང་གནས་སུ་གཤེགས་པའམ། རང་ལ་བསྟིམ་ནས་རང་
དམ་ཚིག་པའི་ང་རྒྱལ་གྱིས་སྤྱོད་ལམ་ལ་འཇུག འདི་ཉི་མ་རེ་བཞིན་ཆག་མེད་དུ་
ཉམས་སུ་བླང་ན་དུས་མིན་གྱི་འཆི་བ་དང་། འགོ་ནད། རིམས་ནད་སོགས་ཕྱི་ནང་གི་
བདུད་བགེགས་བར་ཆད་ཀྱིས་མི་ཚུགས་པ་བླ་མ་གོང་མ་རྣམས་ཀྱི་ཉམས་མྱོང་ཡིན་
ཞེས་བླ་མས་གསུངས་གསུང་།ཡང་འདིའི་ཟིན་བྲིས་ཞིག་ལས།རང་མིང་རིགས་ཀྱི་ཡི་གེ་
དག །ཡ་དང་མ་ཡི་ནང་བཅུག་སྟེ། །ཨཱ་ལི་ཀཱ་ལི་གཉིས་མེད་པའི། །ཟ་མ་ཏོག་གི་ནང་
སོན་པ། །ལྟེ་བའི་ཆུ་སྐྱེས་འོག་ཏུ་སྦ། །ཞེས་དྲངས་ནས་དེའི་དོན་སྐྱེས་པ་ལ་ས་བོན་ཡ་
དང་། བུད་མེད་ལ་ས་བོན་མའི་ནང་དུ་མིང་ཡིག་དང་བོ་བཅུག དེ་དབྱངས་གསལ་
གྱིས་བསྐོར་ནས་ཟ་མ་ཏོག་བཞིན་དུ་བྱས་པ་ལྟེ་བའི་འོག་གསང་གནས་ཀྱི་རྩ་འཁོར་གྱི་
དབུས་སུ་བསྒོམ་ཞེས་བཤད་ཀྱང་། སྔར་རྗེ་བདག་ཉིད་ཆེན་པོས་ཇི་ལྟར་གསུངས་པ་
ལྟར་བྱ་དགོས་ཏེ། ཡ་དང་མ་ཡི་ནང་བཅུག་པའི། །ཨཱ་ལི་ཀཱ་ལི་གཉིས་མེད་པ། །ཞེས་པ་
ཧཱུཾ་ཡིག་ལ་དགོངས་པ་ཡིན་ལ། དེས་ན་ཡ་དང་མ་གཉིས་ཀྱི་བར་དུ་བཅུག་པའི་ཧཱུཾ་གི་
ཐིག་ལེའམ་ཟ་མ་ཏོག་གི་ནང་དུ་མིང་ཡིག་བཅུག་པ་དེ་ལ་དམིགས་ནས་ལྟེ་བའི་ཁ་
སྦྱོར་བུམ་པ་ཅན་འཛིན་པའི་དོན་ཡིན་པའི་ཕྱིར་རོ། །འདིར་ཧཱུཾ་ལ་ཨཱ་ལི་ཀཱ་ལི་གཉིས་
མེད་ཀྱི་ཡི་གེ་ཟེར་བའི་རྒྱུ་མཚན་གོང་དུ་བཀོད་པ་ལྟར་ལ། མཁས་པ་གཞན་དག ཨཽ་
ཨཱཿཧཱུཾ་གསུམ་གྱི་ནང་ནས་ཨོཾ་ནི་གསལ་བྱེད་ཤས་ཆེ་བའི་ཕོ་ཡིག ཨཱཿདཿབྱངས་ཤས་ཆེ་
བའི་མོ་ཡིག ཧཱུཾ་དབྱངས་གསལ་ཆ་མཉམ་པའི་མ་ནིང་ངམ་གཉིས་མེད་ཀྱི་ཡི་གེའོ། །
ཞེས་ཀྱང་བཤད་དོ། །ཡང་གདམས་པ་འདི་འཇམ་དབྱངས་ཨ་ར་པ་ཙ་ནའི་སྒོ་ནས་བྱེད་
ན། རང་འཇམ་དབྱངས་ཨ་ར་པ་ཙ་ན་སྐུ་མདོག་དམར་སེར་ཞལ་གཅིག་ཕྱག་གཉིས།
གཡས་རལ་གྲི་འཕྱར་ཞིང་། གཡོན་ཨུཏྤ་ལའི་ཡུ་བ་ཐུགས་ཀར་མཐེབ་མཛུབ་ཀྱིས་
611

འཛིན་པའི་སྟེང་དུ་གླེགས་བམ་བསྣམས་པ་ཞིག་ཏུ་བསྒོམ། མདུན་གྱི་ནམ་མཁར་ཡང་
འཇམ་དབྱངས་དེ་འདྲ་བ་ཞིག་བསྒོམ་ལ་མཆོད་བསྟོད་བྱ། གཞན་རྣམས་སྔར་དང་འདྲ་
བ་ལ་དབྱངས་གསལ་གྱི་ཡི་གེ་སོགས་འཇམ་དབྱངས་ཀྱི་སྐུ་གསུང་ཐུགས་གསུམ་གྱི་ངོ་
བོར་མོས། བཟླས་པའི་ཚེ་རང་གི་སྙིང་གར་ཟླ་བའི་དཀྱིལ་འཁོར་གྱི་སྟེང་དུ་དྷཱིཿ ཡིག་གི་
མཐར་ཨོཾ་ཨ་ར་པ་ཙ་དྷཱིཿམུཾ་ཧཱུྃ་ཕཊ་ཅེས་པ་བཀོད་དེ་དབྱངས་གསལ་གྱི་བར་དུ་བཅུག་
ནས་སྔར་བཞིན་བཟླ། ལྟེ་བའི་རླུང་ཁ་སྦྱོར་བསྒོམ་པའི་ཚེ་ཡང་རྩ་འཁོར་གྱི་དབུས་སུ་
ཟླ་གདན་ལ་དྷཱིཿ ཡིག་གི་ཚེག་དྲག་གི་ནང་དུ་མིང་ཡིག་དང་བོ་ཐིག་ལེས་བརྒྱན་པ་
བཀོད། གཞན་ཐམས་ཅད་སྔར་ལྟར་བྱ་སྟེ། འཇམ་དཔལ་ཞི་དྲག་གི་བསྲུང་བ་ཞེས་པ་དེ་
གཉིས་ལ་གོ་དགོས་གསུངས། འདིའི་མཇུག་གི བདག་གཞན་ཁམས་གསུམ་མ་ཚོགས་
ནམ་མཁའ་དང་མཉམ་པའི་སེམས་ཅན་ཐམས་ཅད་བླ་མ་ཁྱབ་བདག་དེ་བཞིན་
གཤེགས་པ་ཐམས་ཅད་ཀྱི་ངོ་བོ་དཔལ་གཤིན་རྗེ་གཤེད་སངས་རྒྱས་ལ་སྐྱབས་སུ་
མཆིའོ། །གཞོམ་མེད་སྔགས་དང་ཕྱག་རྒྱའི་དེ་ཉིད་ཆོས་ལ་སྐྱབས་སུ་མཆིའོ། །འགྱུར་
མེད་རིག་པ་འཛིན་པ་དཔའ་བོ་དང་རྣལ་འབྱོར་མའི་ཚོགས་དགེ་འདུན་ལ་སྐྱབས་སུ་
མཆིའོ། །འགྲོ་བ་འཁོར་བར་སྐྱེ་བ་ལ་སོགས་གཤིན་རྗེའི་ཁར་ཆུད་པ་ལས་བསྒྲལ། ཕན་
པ་དང་བདེ་བའི་མཆོག་ཏུ་གྱུར་པ་དཔལ་གཤིན་རྗེ་གཤེད་ཀྱི་གོ་འཕང་མངོན་དུ་
འགྱུར་བར་བྱ། དེའི་ཕྱིར་དུ་དེའི་གོ་འཕང་ལ་གནས་པར་བྱའོ། །ཞེས་པ་འདི་ལ་གསུང་
བཤད་མེད་ཀྱང་འདིའི་སྔོན་འགྲོའི་སྐྱབས་སེམས་ཡིན་པ་འདྲ་གསུངས། ཚིག་རིས་
ལྟར་གྱི་བཤད་པ་ལས་ཟུར་བ་གཞན་ཆེར་མེད་ཀྱང་བརྒྱུད་པ་ནི། ཀུན་མཁྱེན་འཇམ་
དབྱངས་བཞད་པ་ཡན་ཆད་བཙལ་དགོས། དེ་ནས་རྭ་སྒྲེང་རྩེད་གཉའ་བླ་མ་བློ་བཟང་
དབང་བོ། དྭགས་པོ་དོན་གྲུབ་དབང་རྒྱལ། བྲག་རྒྱབ་དཔོན་སློབ་བློ་བཟང་ཆོས་འཕེལ།
ཁྲི་བསོད་ནམས་དབང་རྒྱལ། དེ་ལས་བདག་གིས་ཐོབ་པའི་ཁྲིད་རྒྱུན་མ་ནོར་བ་ཡིན་
612

གསུངས། འདི་ལ་འབྲོང་རྩེ་ལྷ་བཙུན་པའི་ཡི་གེ་དང་། རྗེ་བློ་བཟང་ཆོས་ཀྱི་ཉི་མའི་
འཇིགས་བྱེད་ཀྱི་བླ་མའི་རྣལ་འབྱོར་དང་འབྲེལ་བར་ཉམས་སུ་ལེན་ཚུལ་དང་། གུ་གེ་
ཡོངས་འཛིན་བློ་བཟང་བསྟན་འཛིན་གྱིས་མཛད་པ་དང་། འཇམ་དབྱངས་གསང་སྒྲུབ་
ལ་བརྟེན་ནས་ཉམས་སུ་ལེན་ཚུལ་མཛད་བྱང་མི་གསལ་བ་བཅས་ཡོད་དོ། །
ཡང་རྡོ་རྗེ་འཇིགས་བྱེད་ཀྱི་སྒོ་ནས་ཚེ་སྒྲུབ་ནི། བཅུ་གསུམ་མ་དང་དཔའ་གཅིག་
གང་རིགས་ཀྱི་བདག་བསྐྱེད་སྒྲུབ་ཐབས་བཞིན་བསྒོམས་ནས་མཆོད་བསྟོད་ཚར་རྗེས་
སྐུ་སེར་བོར་བསྒྱུར་ནས་ཏིང་ངེ་འཛིན་སེམས་དཔའ་ལ་སྔགས་ཕྲེང་སེར་བོས་བསྐོར་
བར་དམིགས་ནས་བཟླས་པ་བྱ། དེ་ནས་ཏིང་ངེ་འཛིན་སེམས་དཔའི་འོད་ཟེར་གྱིས་རང་
བཞིན་གྱི་གནས་ནས་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་པ་བུམ་པ་བདུད་
རྩིས་གང་བ་འཛིན་པ་དགུ་སྤྱན་དྲངས། རང་གི་སྤྱི་བོའི་སྟེང་གི་ནམ་མཁའ་ལ་སྣ་
ཚོགས་པད་ཉིའི་གདན་ལ་གཙོ་བོ་རང་ལ་ཞལ་གཟིགས་ཤིང་། འཁོར་རྣམས་གཙོ་བོ་ལ་
ཞལ་གཟིགས་ནས་བཞུགས་པ་ལ་མཆོད་བསྟོད་གསོལ་འདེབས་བྱས་པས་ཕྱག་གི་བུམ་
པ་ཅུང་ཟད་ཡོ་བར་བྱས་ནས་དབང་བསྐུར། བདུད་རྩི་ཚངས་བུག་ནས་ཞུགས་པས་ནད་
གདོན་སྡིག་སྒྲིབ་དབུལ་འཕོང་དུས་མིན་འཆི་བ་རྣམས་བ་སྤུའི་བུག་དང་འོག་སྒོ་ནས་
ཐོན་ཏེ་སངས་ཀྱིས་དག བདུད་རྩིས་ལུས་ཐམས་ལུས་ཐམས་ཅད་གང་བས་ཚེ་བསོད་
ནམས་ཡེ་ཤེས་རྣམས་རྒྱས་པར་བསམ་ནས། བཟླས་པའི་ཚེ་ཡི་གེ་བཅུ་བའི། ན་ནའི་
རྗེས་སུ། བོ་ཥཊ་མ་མ་ཨཱ་ཡུར་པུཎྱེཛྙཱ་ན་པུཙྪིཾ་ཀུ་རུ་བོ་ཥཊ། ཅེས་མང་དུ་བཟླས་ཏེ་བདེན་
སྟོབས་བརྗོད་ལ་ཡི་དམ་གྱི་སྐུ་རྣམས་རང་ལ་བསྡུའོ། །ཞེས་པ་འདི་རྗེ་རིན་པོ་ཆེ་ནས་
ཤར་ཆེན་རིན་ཆེན་རྒྱལ་མཚན་ལ་བརྒྱུད་པའི་ཞལ་ཤེས་ཡིན་ལ། མན་ངག་གཞན་གྱི་
སྐབས་སུ་ཡང་འདི་དང་ཕྱོགས་མཐུན་པ་གསུང་རྒྱུན་ལ་ཡོད་གསུངས། ཡི་དམ་གྱི་གྲི་
གུག་གི་བསྲུང་འཁོར་ནི། གཞལ་ཡས་ཁང་གི་དབུས་ཀྱི་ཏོག་གི་ནང་དུ་གཞལ་ཡས་
613

ཁང་གཉིས་པ་ཞིག་བསམ་ལ། དེའི་ནང་དུ་ཡི་དམ་གྱི་ཆོས་སྐོར་གང་ཞུས་པའི་བླ་
མའི་གཙོ་བྱས་པའི་བླ་མ་རྣམས་ལྷའི་རྣམ་པར་བཞུགས་པ། བླ་རེ་དང་གུར་གྱི་བར་
ཐམས་ཅད་ཆོས་འབྱུང་བསྣོལ་མ་གྲི་གུག་གིས་ཟུར་རྣམས་བརྒྱན་པ་བར་མཚམས་
མེད་པར་གཡས་སྐོར་དུ་མགྱོགས་པར་འཁོར་བར་བསམ། སྟེང་གི་གྲི་གུག་གི་ཙཀྲ་ཆེ་
བའི་ལྟོ་བ་སྟོང་བའི་ནང་དུ་ཨོཾ་ཡིག་གི་མཐར་ཉེ་སྙིང་དང་། སྙིང་བོ་དང་། རྩ་སྔགས་
རྣམས་ཀྱིས་གཡས་ཕྱོགས་སུ་འཁོར་བར་བསྒོམ་པའོ། །ཞེས་པ་འདི་འཇམ་དཔལ་ཞི་
དྲག་གི་བསྲུང་བའི་ཡི་གེ་བྲིས་མ་ཞིག་གི་མཇུག་ཏུ་འབྱུང་བ་བླ་མའི་གསུང་རྒྱུན་
ཡང་ཡིན་གསུངས། དེ་ཡང་སྔོན་སྐྱབས་མགོན་རྡོ་རྗེ་འཆང་ལ་དགེ་འདུན་དཔལ་
བཟང་ཚང་གིས་ཞུས་ནས་འདུ་ཁང་དུ་ཚོགས་མང་ལ་འཇིགས་བྱེད་བཅུ་གསུམ་མའི་
དབང་གནང་སྐབས་དརྦུན་གྱིས་འཚོ་བའི་དེ་ཁོ་ན་ཉིད་ལུང་དྲངས་ནས་བཤད་པ་
རྒྱ་ཆེར་སྩལ་བ་ལ་བདག་གིས་ཟིན་བྲིས་ཤོག་དྲིལ་གཉིས་ཡོད་པ་སུ་ཉིད་དགེ་བཤེས་
ངག་དབང་གིས་ཁྱེར་ནས་ཕྱིས་བཙལ་ཀྱང་མཇུག་ནས་ཅུང་ཟད་ཙམ་ལས་མ་རྙེད་
པས་སླར་རྩར་ཆོད་གསུངས། དགེ་འདུན་དཔལ་བཟང་ཚང་གིས་དེ་ཕྱིན་ཆད་ནས་
ས་འོག་རིམ་པ་བདུན་ཞེས་པ་ཕྱིན་ཡོད་པ་མིན། དེ་ལྟེ་བའི་རྩ་འཁོར་ཡིན་འདུག་
ཅེས་ངེས་དོན་གྱི་བཤད་པ་མང་བོ་མཛད་ཅེས་དབང་གནང་སྐབས་ཀྱི་ལོ་རྒྱུས་མང་
བོ་གསུངས། ཏཱ་རཱ་ནཱ་ཐས་སྒྲོལ་མའི་ཕྱག་འཚལ་ཉེར་གཅིག་གི་བསྟོད་པ་བླ་མེད་དུ་
བཀྲལ་ནས། ཕྱག་འཚལ་ས་གཞིའི་ངོས་ལ་ཕྱག་གི །ཞེས་པའི་སྦས་དོན་གྱི་བཤད་པར་
་གཞིའི་ངོས་ལྟེ་བའི་དཀྱིལ་འཁོར་དང་། དབུ་མའི་མས་སྣར་ཚངས་པའི་མེ་
་སྤྲུལ་
ལྟར་ལན་བདུན་དུ་འཁྱིལ་ནས་གནས་པས་འོག་རིམ་པ་བདུན་ལ་མཛད་དོ། །འཚོ་
བའི་དེ་ཁོ་ན་ཉིད་ནི་གདམས་པ་འདིའི་ཁུངས་ཡིན་པས་གལ་ཆེ་ཞེས་ལུང་དང་བཅས་
བཀའ་དྲིན་བསྩལ་ཏོ། །འཇམ་དཔལ་ཞི་ཁྲོ་དགྱེས་བཞད་རྡོ་རྗེ་ཡི། །ཐུགས་ལ་གབ་པའི་
614

སྙན་བརྒྱུད་གསང་མཛོད་སྒོ། །བླ་མའི་མན་ངག་རིན་ཆེན་ལྡེ་འཕྲུལ་གྱིས། །ཕྱེ་བ་འདི་
ཡང་བསྟན་འགྲོའི་དཔལ་གྱུར་ཅིག །
ཅེས་འཇམ་དཔལ་ཞི་དྲག་གི་བསྲུང་བའི་གདམས་པ་སྲ་བརྟན་རྡོ་རྗེ་གོ་ཆ་ཞེས་བྱ་བ་འདི་
ཡང་མི་འཕྲོག་པའི་མཁྱེན་རབ་དང་དཔག་པར་དཀའ་བའི་ཐུགས་རྗེའི་གཏེར་ཆེན་རྗེ་བཙུན་བླ་
མ་དམ་པ་དཀོན་མཆོག་རྒྱལ་མཚན་དཔལ་བཟང་བོ་ལས་སྔ་ཕྱིར་ཁྲིད་ལན་ཁ་ཤས་མནོས་ཤིང་།
སྙན་བརྒྱུད་གླེང་མོའི་ཚུལ་གྱིས་དོགས་གཅོད་ཀྱང་མང་དུ་བསྩལ་བ་རྣམས་གུང་བསྒྲིགས་ཏེ། སློབ་
མའི་ཐ་ཤལ་བཙུན་གཟུགས་ཤེས་རབ་རྒྱ་མཚོས་བཀོད་པའོ། །
6